text: विंदू पर पवन जयपुर की तरफ से पाकिस्तान के विवादित अंपायर असद राउफ को एक पार्सल भेजने का भी आरोप है जिसके बारे में अपराध शाखा अभी पता कर रही है। नुकसान की भरपाई के प्रयासों के तहत इंडिया सीमेंट्स ने मयप्पन से यह कहते हुए दूरी बनाने का प्रयास किया कि न तो वह सीएसके के मालिक हैं और न ही सीईओ या सीएसके के टीम प्रिंसीपल है। इंडिया सीमेंट्स सीएसके की मालिक है और इसका संचालन श्रीनिवासन द्वारा किया जा रहा है।